**Møtereferat**

Sørum Flerkulturelle

Forening

# Styremøte

## Tirsdag 27.08.2014

## kl. 15:30 – 17:30

**Møtested: Nuno kafe, Sørumsand**

Møte innkalt av: Wut Hmon og Einar

Innkalte møtedeltakere: Styremedlemmer i SFF + Marcela, Rolf Reikvam

Tilstede: Einar, Wut Hmon, Ahmed, Yee Ni, Marcela, Ler Paw

Agenda

1. Informasjon om åpent brev til ordfører og rådmann
2. Forslag fra Harald Ringstad om at SFF skal ha regelmessige møter med NAV
3. Fotballtrening er i gang
4. Sørumfestivalen 2015
5. Aktiviteter
6. Forslag til nye styremedlemmer
7. Andre saker

…………………………………………………………………………………………………………………………………………………………

## Informasjon om åpent brev til ordfører og rådmann

Brevet beskriver hva en av våre medlemmer har opplevet i sitt møte med NAV. I 13 av 23 måneder fikk hun og familien opp til 5-6.000 kroner for lite i sosialhjelp fra NAV. NAV har innrømmet feilene og delvis beklaget, og deretter betalt tilbake beløpene. Imidlertid tyder det på at pengene som ble betalt tilbake delvis inngikk som vanlig sosialhjelp i månedene som fulgte. Det vil si at klienten i virkeligheten ikke fikk pengene tilbake.

Brevet ble underskrevet av Wut Hmon og Einar og sendt til ordfører, rådmann, NAV, fylkesmann, Riksrevisjonen og Indre Akershus Blad og Romerike Blad.

1. **Forslag fra Harald Ringstad om at SFF skal ha regelmessige møter med NAV**

**Harald Ringstad (Krf) har sendt et brev til Rådmann og Ordfører i Sørum hvor han foreslår at SFF skal ha møter med NAV for eksempel 1 gang i måneden. Formålet er å kunne diskutere saker som angår innvandrerne og deres forhold til NAV – for eksempel en søknad om sosialhjelp som NAV i første omgang avslår, men som klienten vurderer å anke.**

1. **Fotballtrening er i gang**

**Sørum Idrettslag vil ta i mot innvandrere som vil sparke fotball så snart treningssesongen kommer i gang. Det vil bli trening hver søndag.**

**Det vil bli gitt nærmere beskjed om når treningen starter.**

1. **Sørumfestivalen 2015**

SFF har fått en invitasjon om å være med i arrangementet av Sørumfestivalen 2015 – 23. Januar til 1. Februar. Det kan være snakk om å ha en eller flere forestillinger med profesjonelle artister fra innvandrermiljøene. Vi kan gjøre det alene, eller sammen med andre.

Sørumfestivalen ønsker å involvere frivillige foreninger bedre enn i dag, og foreslår at de lokale foreninger skal få økonomisk kompensasjon for sine bidrag.

Styret er interessert, men avventer mer informasjon fra Sørumfestivalen.

SFF vil imidlertid starte forberedelsene og:

* Ahmed lovte å ta kontakt med en palestinsk teatergruppe
* Marcela ville ta kontakt med Norsk-Rumensk forening (formannen bor på Lørenfallet)
1. **Aktiviteter**

**A**rrangement med tryllekunstner og dukketeater
Ahmed: Dukketeatermannen er i Palestina ennå og kommer seg ikke ut av landet på grunn av problemer med de israelske myndigheter.

Ahmed har ennå ikke fått kontakt med den aktuelle tryllekunstner.

Film om kvinner i Palestina

Einar har ikke fått svar fra eieren av filmene. Wut Hmon har tatt kontakt med Ruth Eckhoff.

Kvinnedagen 2015

En arbeidskomite for Kvinnedagen er utnevnt. Medlemmene er:

* Marcela Calangiu (leder)
* Yee Ni Hsoe
* Ler Paw Yain
* Wut Hmon Win

Kvinnedagen er en politisk kampdag og arrangementet bør bære preg av det. Siden SFF arrangerer er det naturlig at det fokuseres på innvandrerkvinner og deres utfordringer og problemer de har både i sine hjemland og her i Norge.

## ****Forslag til nye styremedlemmer****

**Nye styremedlemmer (må vedtas på neste årsmøte):**

* Ler Paw
* Marcela
1. **Andre saker**

**Spørsmål fra Ahmed: Skal SFF engasjere seg i Palestina/Israel-konflikten?**

Saken avgjøres på neste styremøte, men SFF er en upolitisk organisasjon og dagens vedtekter tillater ikke det – se utsnitt av vedtektene:

1. *En møteplass for å fremme dialog mellom kommunens befolkningsgrupper for å:*
	1. *bedre den kulturelle forståelsen mellom innvandrergrupperinger og mellom innvandrere og nordmenn*
	2. *Stå sammen om kulturelle arrangementer*
	3. *Diskutere problemer som de måtte ha i møtet med det norske samfunn og hvordan disse kan løses.*
2. *Bistå innvandrere som trenger hjelp i møtet mellom innvandrer og offentlige kontorer.*
3. *Oversette og forklare ”lover og regler”, ”brev og vedtak” på en forståelig måte - fortrinnsvis på innvandrerens morsmål.*
4. *Søke innflytelse på avgjørelser i kommunen som påvirker innvandrernes levekår.*

Spørsmål fra Ahmed: Kan vi ha medlemmer bosatt i andre kommuner?

Dagens vedtekter sier at:

***§ 4 Medlemmer***

***Sørum Flerkulturelle Forening*** *er åpen for alle over 18 år som er bosatt i Sørum Kommune*

Det var stemming for å endre vedtektene på dette punkt. Dette kan gjøres på neste årsmøte. Vi kan endre det til:

***“Sørum Flerkulturelle Forening*** *er åpen for alle over 18 år som er bosatt i Norge”, men fremdeles begrense virksomheten til Sørum commune (dersom vi ønsker det). § 2 sier:*

*§ 2 ……….
 “****Sørum Flerkulturelle Forening*** *utøver sin virksomhet innenfor Sørum Kommune”*

Einar har satt sammen en info-brosjyre om SFF som skal brukes til å verve medlemmer. Første aksjon er å legge den I postkassene til alle med utenlandske navn.

Referent: Einar Dato: 27. August 2014